**ZAPISNIK**

**Sa 29. sjednice ŠKOLSKOG ODBORA**

**održane dana 20.03. 2024. godine**

**u prostorijama O.Š. „Franjo Hanaman“ Drenovci**

**s početkom u 9 sati**

Nazočni:

1. Marija Marjanović - predstavnik osnivača,
2. Tomislav Filipović - predstavnik osnivača,
3. Stjepan Oroz - predstavnik osnivača
4. Marina Kalistović - predstavnik Vijeća roditelja,
5. Marija Damjanović - predstavnik Učiteljskog vijeća,
6. Biserka Misir - predstavnik Učiteljskog vijeća,
7. Bruno Bilić - predstavnik zaposlenika

Izočni:

Ostali nazočni:

* Marijana Raguž - ravnateljica OŠ „Franjo Hanaman“ Drenovci
* Bruno Bilić - kao zapisničar
* Mirzeta Deronjić – voditelj računovodstva

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno sedam (7) članova te navodi da se mogu donositi pravovaljane odluke, pa predlaže slijedeći

**Dnevni red:**

1. **Usvajanje zapisnika s prethodne sjednice Školskog odbora,**
2. **Izmjena i dopuna plana nabave za 2024.godinu,**
3. **Donošenje pravila za upravljanjem dokumentarnim gradivom i popis dokumentarnog gradiva s rokovima čuvanja,**
4. **Razno**

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe ili eventualna pitanja na Zapisnik s prethodne sjednice.

Primjedbi ni pitanja nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa sedam (7) glasova - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.)**

Predsjednica Školskog odbora predaje riječ ravnateljici. Ravnateljica škole daje na znanje članovima Školskog odbora da je škola odlučila pokrenuti jednostavnu nabavu za opremanje zvjezdarnice – teleskop iz razloga što je došlo do nekih ušteda na projektu te je novcima projekta omogućena kupovina boljeg teleskopa od predviđenog na početku projekta. Iz tog razloga se mora mijenjati plan nabave jer u vrijeme planiranja plana nabave za ovu godinu se nije znao taj podatak i nije se moglo očekivati da će se ići u nabavu teleskopa putem jednostavne nabave.

Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ usvajanja odluke o davanju suglasnosti Školskog odbora o izmjeni plana nabave za 2024.godinu. Prijedlog ravnateljice je jednoglasno prihvaćen te ga prisutni članovi prihvaćaju sa sedam (7) glasova- „za“.

**Zaključak:**

**Daje se suglasnost Školskog odbora za izmjenom plana nabave za 2024. godinu.**

**Ad. 3.)**

Predsjednica Školskog odbora predaje riječ tajniku škole. Tajnik škole daje na znanje članovima Školskog odbora da je škola obvezna odraditi izlučivanje arhivske građe. Rok za izvršenje naloženih mjera je 31. srpnja 2024.godine. Tajnik naglašava da izlučivanje građe nije odrađeno nikad u povijesti škole i da je arhiva ogromna. Da bi se izlučivanje moglo odraditi u skladu sa zakonom škola prvo mora donijeti Pravila za upravljanjem dokumentarnim gradivom i popis dokumentarnog gradiva s rokovima čuvanja. Pravila i rokovi u prilogu zapisnika i predani članovima Školskog odbora.

Nakon 10-minutnog izlaganja tajnik škole završava svoje izlaganje te predsjednica Školskog odbora preuzima riječ. Predsjednica Školskog odbora poziva prisutne da iznesu pitanja/primjedbe.

Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ usvajanja odluke o davanju suglasnosti Školskog odbora o donošenju pravila za upravljanjem dokumentarnim gradivom i popis dokumentarnog gradiva s rokovima čuvanja. Prijedlog ravnateljice je jednoglasno prihvaćen te ga prisutni članovi prihvaćaju sa sedam (7) glasova- „za“.

**Zaključak:**

**Daje se suglasnost Školskog odbora za donošenjem pravila za upravljanjem dokumentarnim gradivom i popis dokumentarnog gradiva s rokovima čuvanja.**

**Ad. 4.)**

Pod točkom razno predsjednica Školskog odbora poziva prisutne članove da iznesu prijedloge, pitanja ili ostale teme za raspravu.

Nikakvih više prijedloga nije bilo te se odbor završava.

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 9 sati i 30 minuta.

Zapisničar: M.P. Predsjednica Školskog odbora:

 \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 (Bruno Bilić) (Biserka Misir)

KLASA: 007-02/24-01/1

URBROJ: 2196-68-24-02

U Drenovcima, 20.03.2024